Oberta la matrícula per a les places vacants dels cursos de les Escoles Esportives
2025-07-24

La Regidoria d’Esports de l’Ajuntament de Burjassot, dirigida per Juan Gabriel Sánchez, obrirà dimarts que ve 15 de febrer a les 11.00 hores les matrícules per a les places vacants dels cursos de les Escoles Esportives Municipals. Després d’arribar a l’equador del curs, els tècnics de l’àrea han realitzat el recompte de places lliures en els diferents cursos que s’imparteixen en les instal·lacions esportives municipals i s’oferiran perquè la ciutadania puga gaudir de les classes fins al mes de juny.

Així, com s’ha assenyalat, les matrícules podran realitzar-se el dia 15 de febrer en la web municipal, www.burjassot.org, a través de la Carpeta Electrònica, o bé de manera presencial, d’11.00 a 13.00 hores i de 18.00 a 19.30 hores, en el Poliesportiu Municipal. En el cas de realitzar la matrícula presencial, els dies per a fer-la efectiva són el 15, 17, 22 i 24 de febrer. El preu de les inscripcions per a xiquets és de 26€ (fins a 15 anys), per a adults 38,75€, pensionistes 27,13€ i gimnàstica de majors de 60 anys, 17,50€.

Tal com han informat els tècnics de l’àrea d’esports, queden places vacants en el grup de ioga de dimarts i dijous de 16.45 a 18.00 hores, en el grup A de gimnàstica rítmica de 17.30 a 18.30 hores dilluns i dimecres, en el grup de Funky de dilluns i dimecres de 18.30 a 19.30 hores i en el patinatge de dimarts i dijous de 18.15 a 19.15 hores.

En la modalitat de pilates, hi ha vacants en els grups de dilluns i dimecres, de 10.30 a 11.30 hores, d’11.30 a 12.30, de 18.45 a 19.45 hores i de 19.45 a 20.45 hores. També hi ha places en el grup de dimarts i dijous de 10.30 a 11.30 hores.

En el cas de gimnàstica de manteniment, hi ha vacants en el grup de dilluns i dimecres de 15.30 a 16.30 hores i en el de dimarts i dijous en el mateix horari mentre que en la gimnàstica de majors, hi ha places en el grup de dilluns i dimecres d’11.00 a 12.00 hores.

Finalment, es poden realitzar les matrícules també en el grup d’handbol dels dimarts i dijous de 17.00 a 18.30 hores i de futbol sala Benjamí B (nascuts en 2012-2013) de dilluns i dimecres de 19.00 a 20.00 hores.